BlackKakapo/recipes-ro huggingface dataset:
Ciorba de fasole cu afumatura Reteta  

Ingrediente:
● Carne afumata - 500 g  (costita, ciolan, muschi, etc - as recomanda sa nu fie foarte grasa)
● Fasole uscata alba - 1 pahar 
● Morcovi - 1 buc 
● Ceapa alba - 2 buc 
● Ardei gras - 1 buc 
● Radacina de telina - 1 buc  (si pastarnac daca aveti)
● Bors acru - 500 ml 
● Sare - 1 lingura  (reglati dupa gust)
● Patrunjel verde - 1 lingura  (+ tarhon si cimbru, dupa gust)
● Ulei de floarea soarelui - 50 ml 
● Pasta de ardei/rosii - 1 lingura 
● Frunza de dafin - 2 buc 

Mod de preparare:
1. Neaparat inainte sa va apucati de ciorba sa va asigurati ca ati lasat fasolea la inmuiat cateva ore, chiar mai bine peste noapte. Eu torn cam 4 pahare de apa rece la 1 de fasole.
Daca aveti vreun soi de fasole care fierbe repede puteti sari acest pas
2. Dupa acest timp scurgeti apa in care a stat fasolea, turnati alta curata si puneti la fiert.
Apa trebuie sa acopere bine boabele de fasole.
3. Cand incepe sa fiarba, o lasati 5 minute apoi scurgeti apa din ea si o aruncati.
Turnati alta apa, de preferat fierbinte si mai puneti la fiert.
Cand incepe sa fiarba iar o scurgeti si aruncati, ar fi bine sa repetati aceasta procedura de 2-3 ori sa nu aveti probleme specifice consumului de fasole :)
4. La urma turnati apa cat sa acopere bine fasolea, adaugati 1 ceapa, 2-3 frunze de dafin, 1-2 linguri de ulei.
Cand incepe sa fiarba faceti focul mic si lasati pana este complet gata.
5. Pana fierbe fasolea va pregatiti cu restul ingredientelor - aici am legumele si niste costita afumata dar nu grasa.
6. Pasta de rosii si verdeturile - proaspete sau uscate.
7. Am taiat cubulete toate legumele - morcovul, ceapa, ardeiul si telina.
8. Am avut o bucata de costita cu carne si os - carnea am taiat-o bucatele mici si oasele le-am lasat cu putina carne pe ele.
9. Intr-o tigaie turnati putin ulei, adaugati morcovul si ceapa, le caliti timp de 5 minute.
10. Apoi adaugati telina si ardeiul.
11. Tot acolo puneti si pasta de rosii.
12. Mai adaugati si carnea/costita afumata.
13. Amestecati bine si lasati sa se caleasca inca 5 minute.
14. Treceti acest amestec de legume si carne intr-o cratita mare de 5 litri.
15. Adaugati aproximativ 2 litri de apa.
16. Aprindeti focul sub oala si lasati sa fiarba incet 30-40 de minute.
17. Dupa acest timp adaugati in cratita toata fasolea fiarta, impreuna cu zeama/apa.
18. Turnati borsul acru, reglati dupa gust.
19. Adaugati sarea, la fel potriviti dupa gust.
Amestecati bine ciorba si lasati sa mai fiarba 10 minute.
20. La urma adaugati patrunjelul tocat.
21. Potriviti dupa gust si dregeti ciorba cu tarhon si cimbru, eu am pus cate 1 lingurita din fiecare(am avut uscat).
22. Amestecati bine, acoperiti cu capac si inchideti focul.
Lasati ciorba sa se patrunda bine, 20-30 de minute inainte de servire.
23. Serviti cu niste ceapa rosie si ardei iute, daca va place. Si o lingura de smantana acolo tot nu strica :)
Pofta Buna!
Aripioare la cuptor crocante, rapide si aromate 

Ingrediente:
● Aripioare de pui - 1.5 kg  (puteti inlocui cu pulpe sau copanele de pui)
● Praf de copt - 1 lingura 
● Usturoi granulat(praf) - 2 linguri  (daca le faceti pentru copii puneti 1 lingura de usturoi)
● Sare - 0.5 lingurite 
● Boia ardei dulce sau iute - 1 lingurita 
● Piper macinat - 0.25 lingurite 

Mod de preparare:
1. Aripioarele le spalati si scurgeti bine de apa sau o absorbiti cu niste servetele.
Taiati varful de la fiecare aripioara, il aruncati pentru ca se usuca prea mult la copt. Ce ramane taiati pe cartilagiu in 2 bucati mai mici, observati poza.
2. Folosim doar aceste 2 parti de la aripioare in reteta.
3. La fel rezolvati si restul aripioarelor, le puneti pe toate intr-un bol adanc.
4. Intr-un bol mai mic amestecati praful de copt cu sare, boia, usturoi si piper negru macinat.
5. Puneti aceasta compozitie peste aripioare.
6. Si amestecati bine cu mainile carnea, sa se distribuie uniform mirodeniile pe toate bucatile.
7. Ca sa fie maxim de crocante se recomanda sa le coaceti in tava din aceea cu gratar. Eu nu am si le pun pe hartie de copt in tava de cuptor simpla, sunt ok de crocante si nu ma stresez sa iau alta tava.
8. Le coaceti in cuptor preincalzit la 200 de grade timp de 30-40 de minute - pana se rumenesc frumos.
9. Noi le-am servit cu conopida la cuptor si un sos de iaurt cu rosii, ceapa si verdeata.
Atentie, dau dependenta! :))
Pofta Buna!
Pizza cu ton 

Ingrediente:
● Ton la conserva - 300 g  (cam 2 conserve scurse de apa sau ulei)
● Sos de rosii - 100 g  (puteti folosi ketchup sau un sos de rosii pentru pizza - sau amestecati pasta de rosii cu putin ulei, apa, sare, usturoi uscat si busuioc)
● Cascaval clasic - 400 g 
● Rosii - 2 buc  (eu am pus rosii uscate in ulei de masline)
● Ardei gras rosu - 1 buc 
● Ceapa alba - 1 buc 
● Masline - 100 g 

Mod de preparare:
1. Preparati blatul de pizza dupa Reteta de Aluat de Pizza de pe site.
Dupa ce ati pus aluatul in tava il ungeti cu sosul de pizza si optional presarati ceva mirodenii pt pizza.
2. Urmatorul strat este cel de cascaval dat prin razatoare.
3. Apoi puneti tonul, scurs bine de apa sau ulei. Pe langa ton am pus bucatele de rosii uscate, voi puteti sa puneti feliute subitiri de rosii simple.
4. Si feliute de ardei, ceapa, masline - optional puteti sa mai adaugati si porumb din conserva.
Incercati sa nu exagerati cu ingredientele, stiu ca tendinta este sa puneti cat mai mult, dar nu trebuie :)
5. O puneti la cuptor preincalzit la 180 de grade, pentru aproximativ 30-35 de minute - pana vedeti ca se rumenesc frumos marginile.
Lasati 5 minute in tava dupa ce ati scos-o din cuptor, apoi serviti cu mare-mare placere:)
Pofta Buna!
Chiftele rapide de pui si cascaval 

Ingrediente:
● Piept de pui - 1 kg 
● Oua - 4 buc 
● Cascaval - 200 g 
● Maioneza - 3 linguri  (pregatesc de obicei varianta rapida(ou sau lapte), cu mixerul vertical)
● Faina alba - 3 linguri  (in varianta low-carb inlocuiti cu aceeasi cantitate faina de migdale)
● Sare - 1 lingurita 
● Piper negru macinat - 0.25 lingurite 
● Marar tocat - 2 linguri 
● Ulei de masline - 50 ml  (eu il combin cu unt, pentru a praji chiftelele)

Mod de preparare:
1. Aici pieptul de pui nu trebuie tocat la masina de carne. Se face cuburi mici la cutit si pentru asta in primul rand il feliati pe lung.
2. Apoi taiati cubulete, de preferat cat mai mici.
Chiftelele din carnea taiata prea mare s-ar putea sa se mai desfaca la gatit.
3. Puneti toata carnea intr-un bol.
4. Adaugati ouale si cascavalul dat prin razatoarea mare.
5. Apoi puneti maioneza, faina, sarea cu piperul si mararul tocat(este optional).
6. Amestecati foarte bine compozitia cu o lingura.
7. Acum incalziti bine uleiul(eu il combin cu putin unt) si tot cu lingura puneti chiftelele la prajit in tigaie.
8. Le gatiti la foc mediu si rumeniti frumos pe ambele parti.
9. Serviti calde pe langa un sos fresh de iaurt, sau oricare altul va place, si o salata de legume.
Pofta Buna!
Mancare de pastai cu cartofi noi si usturoi 

Ingrediente:
● Pastai - 500 g 
● Cartofi noi - 500 g 
● Ceapa alba - 1 buc 
● Usturoi - 3 buc  (3-4 catei)
● Marar verde - 1 legatura 
● Ulei de floarea soarelui - 50 ml 
● Unt - 50 g 
● Sare - 1 lingurita  (dupa gust)

Mod de preparare:
1. Curatati si spalati cartofii noi.
2. Rupeti coditele si scoateti atele de la pastai - le rupeti bucati medii, depinde cum va plac.
Spalati fasolea si o puneti intr-o oala mai mare.
3. Peste ele adaugati cartofii taiati bucati medii - in 2 sau 4. Adaugati apa cat sa le acopere si puneti la fiert.
Cand incepe sa fiarba faceti focul mic si lasati 30-40 de minute, pana se fragezesc bine pastaile si cartofii.
4. Cat fierb cartofii si pastaile vom face 2 chestii:
- pisam usturoiul si il amestecam cu cateva linguri de apa si sare;
5. - punem la calit ceapa taiata mediu, cu putin ulei de floarea soarelui.
6. Cand se rumeneste, adaugati untul si stingeti imediat focul. Amestecati putin ca sa se topeasca complet untul.
7. Pastaile si cartofi fierti se scurg complet de apa si se adauga peste ele mararul tocat marunt, usturoiul, prajeala de ceapa cu unt si sarea. Toata treaba se amesteca bine, se scutura si este gata de servit.
Ar fi bine sa o mancati calda si proaspata cu orice garnitura va place  sau puteti folosi aceasta mancarica ca o garnitura.
Pofta Buna!
Dressing pentru Salata, cu Miere si Mustar boabe 

Ingrediente:
● Ulei de masline extravirgin - 50 ml 
● Miere - 1 lingura 
● Otet - 3 linguri  (merge si zeama de lamaie)
● Mustar boabe - 1 lingura  (din acelea marinate, la borcan)
● Sare - 0.5 lingurite  (reglati dupa gust)
● Piper negru macinat - 0.25 lingurite  (sau alte ierburi preferate)

Mod de preparare:
1. Intr-un borcan mic(200-300ml) turnati uleiul de masline.
Recomand sa folositi un borcan la prepararea dressingului, este usor de amestecat/agitat si de pastrat la frigider ce mai ramane.
2. Adaugati mierea, in functie de cat de dulce va place puteti pune intre 20-50ml de miere.
3. Puneti si cele 3 linguri de otet sau suc de lamaie.
4. Bineinteles nu uitati de mustar, este "vedeta" la acest dressing.
5. Sarea dupa gust.
6. Si putin piper negru macintat, sau orice alte ierburi va plac.
7. Puteti sa amestecati sosul cu o llingura, pana devine omogen.
8. Sau il inchideti bine cu un capac si agitati, este mai repede si mai simplu.
In plus puteti prepara asa dressingul din timp si il pastrati la frigider timp de 5-7 zile pana la folosire.
9. Este minunat, unul din sosurile mele preferate pentru salatele cu frunze si vi-l recomand cu incredere.
Pofta Buna!
Strudele cu mere 

Ingrediente:
● Mere ionatan - 1 kg 
● Aluat foietaj(frantuzesc) - 1 buc  (adica un pachet)
● Zahar - 1 pahar 
● Oua - 1 buc 
● Zahar pudra - 2 linguri 

Mod de preparare:
1. Aluatul fruntuzesc se lasa la decongelat - in acest timp se prepara umplutura de mere.
Merele se spala, se curata de cotor si se dau prin razatoare mica. Se pun la foc mediu cu 50 ml de apa si paharul cu zahar. Se amesteca periodic pana scade tot lichidul din ele.
Se lasa sa se racoreasca.
2. Foia de aluat se taie in 3 parti lungi.
3. Fiecare parte de aluat se intinde usor cu facaletul, sa fie subtire. Pe 2/3 din toata suprafata se intinde un strat uniform si subtire de mere.
4. Se ruleaza.
5. Apoi se taie in bucatele uniforme de 3-4 cm.
6. Intr-o tava de cuptor, unsa cu ulei, se aranjeaza strudelele si se ung cu ou batut -  ca sa se rumeneasca frumos.
7. Dupa ce se coc, se presara zahar pudra - cu o sita mica sau asa simplu. Sunt bune si calde si reci.
Pofta Buna!
Salata cu somon afumat, rosii si castraveti 

Ingrediente:
● Castraveti - 1 buc 
● Rosii - 2 buc 
● Oua - 2 buc 
● Oua de prepelita - 4 buc  (le voi folosi pentru infrumusetare)
● File de somon afumat - 150 g 
● Maioneza - 2 linguri 
● Salata verde - 1 buc  (pentru decor :))

Mod de preparare:
1. Puneti la fiert ouale de gaina si de prepelita.
Intre timp, spalati si taiati cubulete rosiile si castravetii.
2. Apoi taiati marunt ouale de gaina fierte.
3. Peste oua adaugati somonul feliat subtire si lung.
4. Faceti maioneza si adaugati peste restul compozitiei.
5. Amestecati bine.
6. Se serveste pe frunze de salata verde, infrumusetata cu rosii si oua de prepelita taiate in jumatati.
Burger de vita dietetic 

Ingrediente:
● Carne de vita/manzat - 1 kg  (de preferat sa fie cat mai slaba, fara grasime)
● Ceapa alba - 2 buc 
● Amestec verdeata(ceapa,marar, patrunjel) - 1 lingura  (puteti pune verdeata uscata sau proaspata, oricare o preferati)
● Oua - 2 buc  (veti folosi doar albusurile)
● Sare - 1 lingurita 
● Piper negru - 0.25 lingurite 
● Sos de soia - 3 linguri  (este optional)

Mod de preparare:
1. Carnea si ceapa se dau prin masina de tocat carne. Daca ati luat carne deja tocata si nu aveti masina de tocat, ceapa o pasati sau taiati f.marunt.
2. Adaugati albusurile de oua, sarea, piperul si verdeata tocata marunt.
3. Amestecati bine compozitia, de preferat cu mainile ca sa se omogenizeze bine.
4. Impartiti ochiometric compozitia in 6 portii, din fiecare formati un burger/parjoala si le puneti pe o tava asternuta bine cu folie de aluminiu.
Eu am modelat burgerii cu o achizitie noua de la Metro, un inel de inox, foarte util in bucatarie.
5. Dupa ce le-ati format pe toata, ungeti optional fiecare burger cu un pic de sos de soia, ii va da putina culoare si gust.
Apoi inveliti bine cu folie de aluminiu toti burgerii si dati tava la cuptor, pentru 40-50 de min la temperatura de 180-200 grade, cuptor preincalzit.
6. Le verificati cu o furculita daca sunt gata astfel: presati usor pe un burger si daca nu iese suc roz sunt gata, daca sucul este roz, mai lasati 10 min la cuptor.
7. Le-am servit cu orez fiert in multa apa cu praf de curry si sare cu felii de ridiche alba.
Pofta Buna!
Pasca cu ciocolata rapida, fara framantare Reteta  

Ingrediente:
● Oua - 4 buc 
● Branza de vaci - 500 g 
● Zahar - 300 g 
● Esenta de vanilie - 1 lingurita 
● Smantana - 100 g  (oricare aveti la indemana - simpla sau dulce)
● Amidon - 50 g  (puteti inlocui cu aceeasi cantitate de faina sau gris)
● Cacao - 80 g 
● Sare - 0.5 lingurite 
● Unt - 250 g  (sa fie rece, de la frigider)
● Faina alba - 360 g 

Mod de preparare:
1. Intr-un bol mare puneti branza de vaci - recomand sa alegeti branza ceva mai cremoasa si moale. Asa consistenta finala va fi ceva mai fina.
2. Adaugati tot aici ouale, 150g de zahar, smantana, amidonul si esenta de vanilie.
3. Amestecati bine compozitia cu un blender vertical - sa fie cat mai cremoasa si neteda.
4. In alt bol puneti faina, 150g de zahar, cacao si sarea - amestecati bine cu o lingura.
5. Untul rece il treceti prin razatoarea medie, tot aici in compozitia de faina.
6. Apoi cu mainile formati firimituri ciocolatoase din aceste ingrediente.
7. Asterneti cu hartie de copt o tava de cuptor rotunda(de preferat cu borduri detasabile), de 26-28cm in diametru.
Treceti 2/3 din aluatul de firimituri in tava.
8. Cu o lingura formati borduri de 2.5-3cm, apoi restul nivelati uniform la baza tavii.
9. Turnati aici umplutura de branza pregatita mai sus.
10. Deasupra presarati restul aluatului de firimituri.
11. Puneti pasca cu ciocolata in cuptorul preincalzit la 180 de grade pentru 40-45 de minute.
12. Dupa cuptor lasati sa se raceasca complet la temperatura camerei.
13. Apoi inca 1-2 ore(sau mai mult) la frigider.
14. Merge bine aici de combinat pasca cu orice sos de fructe preferati, sau o dulceata mai aromata - noi am incercat cu dulceata de afine sau cirese si a fost minunata!
Pofta Buna!
Dovlecei gratinati cu cascaval 

Ingrediente:
● Dovlecei - 3 buc 
● Cascaval clasic - 200 g 
● Pesmet alb/galben - 100 g  (alegeti pesmet mai gunjos de preferinta)
● Sare - 1 lingurita 
● Ulei de floarea soarelui - 2 linguri 

Mod de preparare:
1. Dovleceii se spala si se taie in 3 bucati mari.
2. Apoi fiecare bucata o taiati in 3, de-a lungul. Partile laterale le vom folosi la gratinat, mijlocul il folositi pentru altceva, sau il aruncati. Asta pentru ca in mijloc sunt mai multe seminte, de asta de preferat sa nu-l gratinati, dar sincera sa fiu nu am incercat sa le folosesc si pe ele - urmeaza pe viitor :)
Puteti face cu el paine cu dovlecei sau clatite cu dovlecei.
3. Ungeti o tava de cuptor cu putin ulei si puneti in ea  toate bucatile de dovlecei pregatite mai sus. Presarati putina sare peste ele.
4. Pe fiecare bucata de dovlecel se pune cate o felie subtire de cascaval - sau puteti sa-l dati prin razatoare.
5. Apoi presarti pesmet peste fiecare bucata de dovlecel cu cascaval. Daca pesmetul este mai grunjos vor fi mai crocanti dovleceii.
6. Apoi stropiti cu putin ulei si dati tava la cuptor la temperatura de 200-250 grade.
7. Lasati la cuptor pana se rumenesc bine, apoi scoateti si serviti calzi cu orice garnitura preferata de legume sau carne.
Pofta Buna!
Ciuperci umplute 

Ingrediente:
● Ciuperci albe proaspete - 1 kg 
● Ceapa alba - 1 buc 
● Cascaval clasic - 100 g 
● Carne de pui - 200 g 
● Patrunjel verde - 1 legatura  (1 legatura mica)
● Piper negru - 0.25 lingurite  (un varf de lingurita)
● Sare - 0.5 lingurite 
● Maioneza - 4 linguri 

Mod de preparare:
1. Spalati si curatati ciupercile proaspete. Le scoateti piciorusul(le lasati intr-o farfurie separat) si atent cu un cutit curatati interiorul ciupercilor.
2. Piciorusele ciupercilor le taiati marunt, carnea de pui o spalati si taiati cubulete, apoi curatati ceapa si o taiati mediu. Turnati putin ulei intr-o tigaie, si puneti la calit impreuna ceapa, carnea si piciorusele.
3. Le lasati sa se rumeneasca, dupa care opriti focul si lasati putin pana se racoresc..
Dati aceasta compozitie prin masina de tocat carne, sau le pasati bine cu un blender.
4. Peste compozitia tocata, adaugati verdeata maruntita, cascavalul ras marunt, sare, piper dupa gust.
Amestecati bine.
5. Umpleti ciupercile pregatite cu compozitia anterioara, le ungeti cu maioneza(vor face o crusta rumena) si le puneti la cuptor.
6. Le lasati la cuptor pana se rumenesc bine, dupa care le scoateti.
7. Sunt bune atat calde cat si reci - sigur vor fi preferatele meniului familiei.
Pofta Buna!
Mamaliga Tupperware 

Ingrediente:
● Faina de malai - 1 pahar  (de 250-300ml, cu el masurati si apa)
● Apa - 3 pahare 
● Sare - 1 lingurita  (dupa gust)

Mod de preparare:
1. Masurati faina si apa - in general merge 1 unitate faina la 3 unitati apa. Le puneti in oreziera si amestecati cu un tel.
2. Puneti capacul galben si alabstru la oreziera, si o lasati la microunde la 800W, pentru 6 minute.
Dupa acest timp o scoateti din cuptor, amestecati bine cu telul sa nu fie cocoloase.
3. Puneti din nou capacele si lasati la microunde inca 10 minute.
4. Dupa acest timp amesteacti inca o data cu telul sa se uniformizeze.
5. Acum adaugati sarea, amestecati bine.
Atentie, sarea si alte condimente nu se pun in oreziera la microunde, doar apa si faina sau orez.
6. Si poftim mamaliga, buna si pufoasa - stiti voi cum s-o combinati, in cel mai rapid si simplu mod cu niste unt, smantana, branza, etc.
Pofta Buna!
Cornuri pufoase cu mere Reteta  

Ingrediente:
● Mere - 5 buc 
● Unt - 60 g 
● Zahar - 120 g 
● Drojdie uscata - 10 g 
● Lapte - 250 ml 
● Ulei - 30 ml 
● Oua - 2 buc 
● Faina alba - 500 g 
● Sare - 0.5 lingurite 
● Scortisoara macinata - 1 lingurita  (optional)

Mod de preparare:
1. Mai intai pregatiti umplutura cu mere, sa aiba suficient timp sa se raceasca.
Deci, spalati merele si le curatati de cotor.
2. Taiati-le cubulete mici.
3. Apoi topiti intr-o tigaie adanca 20g de unt, adaugati cuburile de mere, 3 linguri de zahar si scortisoara(daca va place).
4. Caliti aceasta compozitie timp de 15-20 de minute la foc iute, pana merele se inmoaie si nu mai au zeama.
Apoi inchideti plita si lasati umplutura de mere sa se racoreasca pana vom pregati aluatul de cornuri.
5. Intr-un bol mare turnati 250ml de lapte cald, adaugati 10g drojdie uscata, 1 lingura de zahar, 100g de faina si amestecati bine cu un tel.
Lasati acesta compozitie 10 minute pe masa, pana incepe sa faca spuma.
6. Dupa acest timp adaugati aici 70g de zahar, 0.5 lingurita de sare, 1 ou, 30ml de ulei si 40g de unt topit si putin racorit.
Amestecati cu telul bine.
7. La final puneti in bol 400g de faina si amestecati cu spatula pana aluatul devine putin mai uniform.
8. Apoi il treceti pe masa de bucatarie, observati ca este lipicios, dar faina nu mai adaugati deloc.
9. Il framantati cu mainile pana devine mai uniform si neted, apoi observati ca nu se mai lipeste asa de maini.
Este ok sa se lipeasca de masa, folositi un cutit sau spatula sa-l dezlipiti usor de masa.
10. Apoi mutati aluatul intr-un bol uns cu putin ulei si lasati sa creasca 1 ora la temperatura camerei.
Nu uitati sa acoperiti bolul cu folie sau prosop.
Puteti mai simplu sa framantati acest aluatul lipicios cu un mixer de aluat, daca aveti.
11. Dupa ce a dospit, il taiati in 20 de bucati aproximativ egale.
12. Modelati bilute din aceste bucati si le lasati 10 minute la odihnit pe masa.
13. Apoi fiecare bila o intindeti cu facaletul intr-un oval mai lung, de aproximativ 10-14cm.
14. Puneti pe latura mai lunga 1-2 linguri din umplutura cu mere.
15. Usor aduceti latura peste mere, strict cat sa le acopere. Observati ca nu am lipit latura peste latura, mai este putin aluat neacoperit pana la marginea opusa.
Vedeti si reteta video pentru detalii mai multe.
16. Rulati si intindeti putin colturile laterale.
17. Apoi le indoiti si formati cornul.
18. Astfel formati o tava de cornuri si le lasati sa creasca 30 minute la temperatura camerei.
Restul de cornuri va apucati sa le modelati cand le puneti pe acestea la cuptor.
19. Dupa 30 de minute ungeti bine cornurile cu ou batut.
20. Si le coaceti in cuptorul preincalzit la 180 de grade timp de 20-30 de minute.
21. Dupa cuptor neaparat lasati-le sa se mai raceasca, apoi serviti cu mare placere.
Pofta Buna!
Fursecuri cu nuca, de post Reteta  

Ingrediente:
● Faina alba - 400 g 
● Nuci macinate - 100 g  (incercati sa le blendati mai fin, sa lucrati mai usor aluatul)
● Zahar - 200 g 
● Scortisoara - 1 lingura 
● Praf de copt - 1 lingurita 
● Sare - 0.5 lingurite 
● Apa - 150 ml 
● Ulei - 150 ml 

Mod de preparare:
1. Intr-un bol punei faina, nucile macinate, zaharul si scortisoara.
Puteti aici face si niste fursecuri cu ovaz daca inlocuiti undeva 50g de faina cu fulgi de ovaz mai fini.
2. Adaugati sarea, vanilia, praful de copt si amestecati bine toate componentele uscate.
3. Turnati uleiul si apa.
Pentru a face fursecurile cu unt, inlocuiti uleiul cu unt topit si apa cu lapte.
4. Incepeti sa amestecati cu o spatula pana se incorporeaza complet ingredientele umede cu cele uscate.
5. Apoi mai framantati aluatul si cu mainile, in bol sau pe masa. Nu insistati mult, aluatul este moale si usor uleios, este suficient sa-l uniformizati si atat.
6. Aplatizati bine cu mainile.
7. Si intindeti o foaie cam de 6-7mm grosime.
Aici vedeti sucitorul smeker de la Tupperware de care v-am vorbit mai sus.
8. Marginile daca sunt mai franjurate le aplatizati cu mainile, in video vedeti si mai bine cum o fac eu.
9. Apoi puteti decupa cu diverse forme de flori, inimioare, cercuri, etc.
10. Sau le taiati cu un taietor de pizza, roller special de biscuiti sau un cutit - patrate, dreptunghiuri, etc.
11. Asterneti o tava de cuptor cu hartie de copt si aranjati fursecurile in ea.
12. Mie mi-au iesit 2 tavi mari de fursecuri.
13. Le puneti la cuptor preincalzit la 200 de grade pentru 15-20 de minute.
Biscuitii nu se rumenesc foarte tare deasupra, daca ii tineti prea mult s-ar putea arde si se intaresc.
14. Observati ca sunt gata cand sunt rumeniti pe margini si la fund.
Lasati sa se raceaca complet ca sa fie perfect crocanti.
15. Deliciosi, simpli, ieftini si economici, as zice ca pentru orice gust si adaptati pentru orice preferinte.
Pofta Buna1